Suresh 126 Views Abhinav
నిరాశ పరిచిన అభినవ్‌ ముకుంద్‌
బెంగళూరు: టీమిండియాలో అవకాశం కోసం ఎందరో క్రికెటర్లు ఎదురుచూస్తున్నారు.కొందరికి ఎంతో ప్రతిభ ఉన్నా వారిని అదృష్టం వరించడం లేదు.మరికొందరికి అవకాశం వచ్చినా సరిగ్గా వినియోగం చేసుకోలేకపోతున్నారు.దీంతోమళ్లీ వీరు తెరవెనక్కి వెళ్లాల్సి వస్తుంది.ప్రస్తుతం కొం దరు క్రికెటర్లు గాయాల వల్ల జట్టుకు దూరం కావడం,మరికొందరు ఇతర కారణాల వల్ల ఆడక పోవడంతో బోర్డర్‌-గవాస్కర్‌ సిరీస్‌కు కర్ణాటకకు చెందిన అభినవ్‌ ముకుంద్‌కు అవకాశం వచ్చింది. కానీ అతను ఏ స్థాయిలోను సరిగా నిలదొక్కుకో లేకపోయాడు.అయిదున్నర సంవత్సరాల తరు వాత టీమిండియా టెస్టు జట్టులోకి పునరాగమం చేసిన తమిళనాడు ఓపెనర్‌ అభివన్‌ ముకుంద్‌ బెంగళూరు టెస్టులో నిరాశపరిచాడు.ఆస్ట్రేలియాతో బెంగళూరులో జరిగిన రెండవ టెస్టు తుది జట్టులో చోటు దక్కించుకున్న అభినవ్‌ ముకుంద్‌ డకౌట్‌గా వెనుదిరిగాడు.
2011 జులైలో ఇంగ్లండ్‌తో నాటింగ్‌ హమ్‌లో జరిగిన టెస్టులో అభినవ్‌ చివరిసారిగా భారత జట్టు తరుపున ఆడాడు.ఇన్నాళ్లకు మళ్లీ భారత టెస్టు జట్టులో చోటు దక్కించుకున్న ఆట తీరు ఏ మాత్రం మారలేదు.ఈ మధ్య కాలంలో టీమిండియా ఆడిన 56 టెస్టు మ్యాచ్‌లను అభివన్‌ మిస్సయ్యాడు.ఇంగ్లండ్‌లో చివరి సారిగా ఆడిన మ్యాచ్‌లో డకౌట్‌ అయిన అభినవ్‌ తాజాగా జరిగిన మ్యాచ్‌లో బెంగళూరులోని చిన్నస్వామిస్టేడియంలో ప్రారంభమైన రెండవ టెస్టులో కూడా డకౌట్‌గానే వెనుదిరిగాడు.ఈ టెస్టులో 8 బంతులను ఎదుర్కొన్న అభినవ్‌ మూడవ ఓవర్‌లో స్టార్క్‌ వేసిన యార్కర్‌ లెంగ్త్‌ బంతిని అంచనా వేయలేక ఎల్‌బిడబ్ల్యూగా వెనుదిరిగాడు. ఇంగ్లండ్‌తో ఆడిన టెస్టులో కూడా అభినవ్‌ కేవలం మూడు పరుగులు మాత్రమే చేశాడు.దీంతో టీమిండియాలో చోటు కోల్పోయాడు.మళ్లీ ఇన్నాళ్లకు వచ్చిన అవకాశాన్ని సరిగ్గా సద్వినియోగ పరచుకోలేకపోయాడు.బెంగళూరు టెస్టులో రెండవ ఇన్నింగ్స్‌లో కూడా అభినవ్‌ సత్తా చాటలేకపోతే ఇక టీమిండియాలో అతడి చోటు కలగానే మిగులుతుందేమో.బెంగళూరు టెస్టులో టీమిం డియా లో రెండు మార్పులు జరిగాయి. ఓపెనర్‌ మురళీ విజ§్‌ు గాయపడటంతో అతని స్థానంలో అభినవ్‌ ముకుంద్‌ జట్టులోకి వచ్చాడు.